**Klimatske promjene u zavičaju zimi**

1. **skupina: VRIJEME**

**Materijal i pribor:** termometar, štap i najlonska vrećica izrezana na vrpce, listić, olovke/flomasteri.

**Zadatak:** Pažljivo proučite vremenske prilike na terenu. Obratite pozornost na temperaturu, oborine i smjer vjetra.

* U tablicu upišite nadnevak promatranja te vrijeme provedeno u toj aktivnosti (sati: minuta – sati: minuta).
* Temperaturu zraka izmjerite termometrom. Očitajte temperaturu i zapišite vrijednost u tablicu.
* Izradite jednostavni vjetrokaz: najlonsku vrećicu izrezanu na vrpcu zavežite oko vrha štapa i štap zabodite u zemlju. Promatrajte nekoliko trenutaka ima li vjetra. Je li vjetar slab (povjetarac, lahor) ili puše jače? Jačinu puhanja prikažite crtežom drveta koje se uvija. Odredite smjer puhanja vjetra (strana svijeta prema kojoj vjetar puše).
* Promatrajte oblačnost. Ima li oblaka? Jesu li visoko na nebu ili su niski? Kakve su boje? Podatke unesite u tablicu.
* Ima li oborina? Upišite podatke u tablicu u obliku crteža ili tekstualnoga zapisa.

Ako primijetite još nešto što smatrate važnim, zabilježite na listić.

|  |  |  |  |  |  |
| --- | --- | --- | --- | --- | --- |
| **datum** | **vrijeme promatranja (sati: minuta – sati: minuta)** | **temperatura zraka (ᵒC)** | **oblačnost** | **oborine** | **vjetrovitost** |
|  |  |  |  |  |  |

**Klimatske promjene u zavičaju zimi**

1. **skupina: BILJKE**

**Materijal i pribor:** kartonska kutija za prikupljene plodove, listić, olovke/flomasteri.

**Zadatak:** Promatrajte biljke na terenu na kojemu se nalazite. Pažljivo proučite njihov izgled, boju lišća, koru drveta.

* Potražite grančicu neke grmolike biljke. Stavite je u kutiju. Prepoznajete li o kojoj se biljci radi? Po čemu to zaključujete?
* Promotrite tlo na kojemu biljke rastu. Opišite ga. Pri opisivanju obratite pozornost na vlagu u tlu, tvrdoću ili raskvašenost. Zaključite zbog čega je tlo danas takvo.
* Uočite zimzeleno drveće i neka listopadna stabla. Koje drveće ima lišće? Ima li plodova? Uočite položaj češera na različitim vrstama zimzelenih stabala. Prikupite češere u kutiju, a u tablicu nacrtajte skicu obrisnim crtama. Prikupite komadiće kore raznih listopadnih stabala. Uočite razlike među njima.

Sve prikupljene materijale ponesite u učionicu. Napravite izložbu. Pokraj svakoga materijala priložite izrađenu karticu koja ga opisuje.

|  |  |
| --- | --- |
| **biljka** |  |
| **prikupljeni materijal**  **(dio biljke)** |  |
| **nalazište** |  |

**Klimatske promjene u zavičaju zimi**

1. **skupina: ŽIVOTINJE**

**Materijal i pribor:** staklenka s najlonom (poklopac), listić, olovke/flomasteri.

**Zadatak:** Promatrajte životinje na terenu. Svoja zapažanja upišite u tablicu.

* Pažljivo proučite ptice. Prepoznajete li koju vrstu? Po čemu ju prepoznajete? Što rade?
* Pažljivo proučite ima li kukaca? Prepoznajete li kojega kukca? Po čemu ih prepoznajete? Što rade?
* Uočavate li neke druge životinje? Koje vrste prepoznajete? Što rade?

U staklenku stavite malo zemlje, lišća i kore drveta. Za poklopac neka vam posluži najlon na kojemu ćete probušiti nekoliko rupica. Ako pronađete kukca, uhvatite ga i smjestite u staklenku. Promatrajte njegovo ponašanje. Što se događa s kukcima zimi?

|  |  |  |  |
| --- | --- | --- | --- |
| **životinja** | **karakteristike/opis** | **mjesto promatranja** | **ponašanje** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Klimatske promjene u zavičaju zimi**

1. **skupina: RAD LJUDI**

**Materijal i pribor:** listić, olovke/flomasteri.

**Zadatak:** Promatrajte rad ljudi na terenu i u okolini. Pažljivo proučite što ljudi rade na okućnicama, vrtovima, voćnjacima, na njivama, u šumama. Svoja zapažanja unesite u tablicu.

Potrudite se od odrasle osobe koju zateknete na mjestu promatranja doznati sljedeće podatke koje unesite u tablicu:

* Što osoba radi?
* Zbog čega se taj posao obavlja zimi?
* Što još treba uraditi na tome prostoru prije proljeća?

|  |  |
| --- | --- |
| **mjesto promatranja** | **rad ljudi (opis)** |
|  |  |
|  |  |
|  |  |

|  |  |
| --- | --- |
| **mjesto susreta s odraslom osobom** | **prikupljeni podatci** |
|  |  |